
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                    Bucureşti, 16 iunie 2015

                                    Pl-x 402/2015


AVIZ

asupra

propunerii legislative pentru modificarea Legii nr.1/2011 a educaţiei naţionale 

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.1/2011 a educaţiei naţionale, trimisă cu adresa nr. Pl-x 402 din 2 iunie 2015, înregistrată cu nr.4c-11/741 din 3 iunie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat..

Propunerea legislativă are ca obiect de reglementare completarea art.234 alin.(5) din Legea educaţiei naţionale nr.1/2011, cu modificările şi completările ulterioare, cu o nouă literă, lit.d), prin care se interzice activarea în calitate de membru în cadrul unui partid politic, alianţe politice sau funcţii alese, atât la nivel local, cât şi la nivel naţional a persoanelor care ocupă posturi de conducere sau de îndrumare şi de control în învăţământ.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 16 iunie 2015.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis prin adresa cu nr.1319 din 21 mai 2015 şi avizul favorabil cu observaţii şi propuneri al Consiliului Legislativ, transmis cu adresa nr. 542 din 28 mai 2015.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative.

În conformitate cu dispoziţiilor art.40 alin.(3) din Constituţia României, republicată, “Nu pot face parte din partide politice judecătorii Curţii Constituţionale, avocaţii poporului, magistraţii, membrii active ai armatei, poliţiştii şi alte categorii de funcţionari publici stabiliţi prin lege organică.”. În prezent, în Legea educaţiei naţionale nr.1/2011 este reglementată la art. 257 alin.(4) interdicţia de a exercita funcţia de preşedinte sau vicepreşedinte în cadrul unui partid politic, la nivel local, judeţean sau naţional doar pentru directorul şi directorul adjunct din unităţile de învăţământ preuniversitar, pe perioada exercitării mandatului.
În raport de obiectul şi conţinutul reglementării, propunerea legislativă face parte din categoria legilor organice.

                
    VICEPREŞEDINTE,                          
                        SECRETAR,

                      CIPRIAN NICOLAE NICA                                    GABRIEL ANDRONACHE

Întocmit - Consilier parlamentar,




Avizat – Şef serviciu,

                 
    Rodica Penescu






  Ciprian Bucur


PAGE  

_1495537815.unknown

